আপনি পাকিস্তান এত অপছন্দ করতেন, অথচ চান্স পাইয়াও রাজ্জাক স্যারকে কিছু জিগেস করলেন না? বড় অদ্ভুত লাগে! আপনি তো জানেন, ছফা ভাই প্রশ্ন করেছিলেন, আপনি পাকিস্তান আন্দোলন কেন সমর্থন করলেন? এটা তো খুব খারাপ কাজ করছেন। রাজ্জাক স্যার তখন বলতেন, আমি হিন্দু লেখকদের যত লেখা পড়ছি, যত সাহিত্য পড়ছি, তাতে দেখা গেছে শতকরা পঁচানব্বই ভাগ লেখা হিন্দু চরিত্র নিয়ে। এখানে যে মুসলমান সম্প্রদায় আছে, এটা তাদের লেখায় আসেই নাই।